text: AC Horsens ophæver kontrakten med Mikkel Cramer 
  27 januar 2014 kl. 16.00
  Mikkel Cramer har spillet sin sidste kamp for AC Horsens.
  Kontrakten med AC Horsens er opsagt med øjeblikkelig virkning. Han fortsætter i Skive IK.
  - Mikkel Cramer er en ung, ambitiøs spiller, der brænder for at spille fodbold, og han arbejder stenhårdt, men der er for lang vej til spilletid for ham. Han har brug for spilletid for at udvikle sig yderligere, og derfor er det bedst for ham at komme videre i karrieren, fortæller cheftræner Johnny Mølby.
  Mikkel Cramer kom til AC Horsens for et års tid siden. Det blev kun til seks kampe i den gule trøje.
  - Det har været en spændende oplevelse at være en del af AC Horsens, og jeg er blevet behandlet godt af alle i og omkring klubben. Jeg har trænet med gode spillere, og der har været stor konkurrence om pladserne. Det er ikke blevet til så meget spilletid i det sidste halve år, og jeg har behov for nye udfordringer, lyder det fra Mikkel Cramer til klubbens hjemmeside.
  Han er netop fyldt 22 år.
  Se hele artiklen på klubbens hjemmeside
  